Ein af Mirageþotunum á Keflavíkurflugvelli í dag . mynd / Baldur Sveinsson Franskar Mirage-herþotur á vegum NATO lentu á Keflavíkurflugvelli í dag en vélarnar munu sinna loftrýmisgæslu við Íslandsstrendur . Þær munu m.a. hafa eftirlit með flugi langdrægra rússneskra herflugvéla í grennd við íslenska lofthelgi . Tvær orrustuþotur verða verða til taks allan sólarhringinn og eiga þær að geta tekið á loft innan 15 mínúta ef þess gerist þörf . Alls koma um 110 manns til landsins , þar af 50 orrustuflugmenn . Frakkarnir verða hér á landi í um sex vikur eða til 20. júní .